Denisa Crăciun
Românii de la SeedBlink anunță că platforma lor prin care antreprenorii pot obține finanțări de la investitori individuali devine „all-in-one”, oferind servicii pentru startup-uri, investitori și alți jucatori din domeniul tech.
SeedBlink, înființată în 2020, devine o platformă de investiții în tehnologie și equity management „all-in-one”, potrivit unui comunicat transmis, miercuri, StartupCafe.ro. Platforma permite accesul, gestionarea și tranzacționarea fără fricțiuni a deținerilor de capital, printr-o combinație de infrastructură tehnologică, servicii financiare și o rețea de investitori și parteneri, susține compania.
„Astăzi suntem un ecosistem de soluții care sprijină startup-urile și scaleup-urile din domeniul tehnologiei în demersul lor de creștere exponențială, integrând servicii de finanțare, păstrarea angajaților cheie, comunicarea eficientă cu investitorii și opțiuni de lichiditate timpurie. Accentul nostru rămâne pe simplificarea proceselor complexe de gestionare a capitalului propriu și pe oferirea de oportunități de investiții strategice", a declarat Carmen Sebe, CEO al SeedBlink.
În prezent, platforma oferă patru categorii de servicii:
„Acest moment marchează un reper important: un an de la lansarea soluției de equity management a SeedBlink, Nimity, acum sub numele SeedBlink Equity. Aceasta se adaugă la succesul celor patru ani de investiții susținute de comunitate și fonduri de Venture Capital, pași importanți spre o platformă all-in-one cu multiple beneficii”, a mai spus SeedBlink în comunicatul transmis StartupCafe.ro.
De la lansare, SeedBlink susține că a raportat peste un miliard de euro în active deținute, 374 milioane de euro mobilizate pentru investiții în startup-uri pentru mai mult de 350 de companii din 15 țări și peste 4.000 de companii înscrise în programul de equity management.